10 Days After Inaugration Cracks In Flyover
Home › Delhi NCR › Gurugram › 10 days after inaugration cracks in Flyover
{"_id":"5d7e77528ebc3e015369ec2a","slug":"10-days-after-inaugration-cracks-in-flyover-gurgaon-news-noi461488548","type":"story","status":"publish","title_hn":"\u0909\u0926\u0918\u093e\u091f\u0928 \u0915\u0947 10 \u0926\u093f\u0928 \u092e\u0947\u0902 \u092b\u094d\u0932\u093e\u0908\u0913\u0935\u0930 \u092a\u0930 \u0906\u0908 \u0926\u0930\u093e\u0930\u0947\u0902","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
उदघाटन के 10 दिन में फ्लाईओवर पर आई दरारें
नोएडा ब्यूरो Updated Sun, 15 Sep 2019 11:09 PM IST
पटौदी। गांव पहाड़ी में रेलवे क्रासिंग पर बने फ्लाईओवर के उद्घाटन 10 दिन बीते हैं कि फ्लाईओवर पर दरारें आनी शुरू हो गई हैं। अनेक स्थानों से फ्लाईओवर से मसाला छूटने लगा है। फ्लाईओवर निर्माण के दौरान घटिया सामग्री इस्तेमाल करने की शिकायत स्थानीय लोगों ने लोक निर्माण मंत्री से भी की थी। लेकिन इस पर कोई कार्रवाई नहीं की गई।
ग्राम सरपंच प्रदीप यादव उर्फ लाला ने बताया कि फ्लाईओवर निर्माण के दौरान कोई भी अधिकारी जांच के लिए मौके पर नहीं पहुंचे थे। रेलवे प्रशासन द्वारा बनाया गया फ्लाईओवर ठीक तरह से बना है लेकिन लोक निर्माण विभाग द्वारा तैयार कराए गए फ्लाईओवर में अभी से खामियां दिख रही हैं। फ्लाईओवर में दिक्कत आने से कभी भी कोई बड़ा हादसा हो सकता है।
ब्रह्म प्रकाश ने बताया कि फ्लाईओवर बनाने में अनियमितताएं काफी रही हैं। पैनल में लगने वाली पांच लोहे की एंगल की जगह मात्र दो एंगल ही लगाए हैं। अब वाहनों का दबाव बढ़ने से फ्लाईओवर पैनल फटने शुरू हो गए हैं। इसमें ठेकेदार की भी कमी नजर आ रही है।
ग्रामीण सुभाष चंद ने बताया कि गांव पहाड़ी में फ्लाईओवर बनाकर चालू भी कर दिया है। लेकिन केवल 10 दिनों में ही लोक निर्माण विभाग के काम की पोल खुल गई। फ्लाईओवर में दरारें आ गई हैं और फ्लाईओवर से मसाला गिरने लगा है। इससे भविष्य में कोई भी बड़ा हादसा हो सकता है। इसके लिए समय रहते सरकार को उचित कदम उठाने चाहिए।
पटौदी विधायक बिमला चौधरी का कहना है कि फ्लाईओवर में घटिया सामग्री की शिकायत गांववासियों ने कई बार की थी। इसके बाद उक्त समस्या से अधिकारियों को अवगत भी कराया था। स्वयं भी फ्लाईओवर का निरीक्षण करने पहुंची थी। पहाड़ी में बन रहे फ्लाईओवर पर काम अच्छा नहीं होने की शिकायत मुख्यमंत्री मनोहर लाल के समक्ष भी रखी गई थी। उन्होंने कहा कि जो भी अधिकारी इसमें लिप्त हैं, उनके खिलाफ कड़ी कार्रवाई की जाएगी।
प्रदूषण से बचने के लिए मतदाताओं ने बरती सतर्कता